text: শেখ হাসিনা সৎ ও যোগ্য একজন মুসলমান হিসেবে সারা বিশ্বে নন্দিত: শামীম
  আন্তর্জাতিক সুফি সেমিনার শরীয়তপুরে
  প্রকাশের সময় : ফেব্রুয়ারি ১২, ২০১৯, ৮:০৯ অপরাহ্ণ
  আপডেট সময় : ফেব্রুয়ারি ১২, ২০১৯ at ৮:০৯ অপরাহ্ণ
  আহমেদ জাফর: আওয়ামী লীগের সাংগঠনিক সম্পাদক পানিসম্পদ মন্ত্রণালয়ের উপমন্ত্রী একেএম এনামুল হক শামীম তার নিজ আসনে শরীয়তপুরের নড়িয়ার পন্ডিতসার চিশতীনগরে মঙ্গলবার এক আন্তর্জাতিক সুফি সেমিনারে প্রধান অতিথির বক্তব্যে বলেছেন, প্রধানমন্ত্রী শেখ হাসিনা একজন মুসলমান হিসেবে সারা বিশ্বে আজ নিজ নামে নন্দিত। সৎ ও যোগ্য প্রধানমন্ত্রী হিসেবে প্রতিষ্ঠিত। সততা ও বিশ্বাসের সঙ্গে তিনি বাংলাদেশকে নতুন উচ্চতায় এগিয়ে নিয়ে যাচ্ছেন।
  মঙ্গলবার (১২ ফেব্রুয়ারি) নড়িয়ার পন্ডিতসারে চিশতীনগরে এক আন্তর্জাতিক সুফি সেমিনারে অনুষ্ঠিত হয়।
  চিশতীনগরের সাজ্জাদানশীন হযরত শাহজাদা সুফী সৈয়দ গোলাম মোনয়েম হোসাইনী (মা.যি.আ) সভাপতিত্বে পবিত্র কোরআন পাঠ দিয়ে সেমিনার শুরু করেন। 'হযরত খাজা মুঈনুদ্দিন চিশতী উপমহাদেশে ইসলাম ও মানবতার শ্রেষ্ঠ দূত'— শিরোনামে এ সেমিনারে দেশ-বিদেশের খ্যাতিমান বক্তারা আলোচনা করেন। বক্তরা বলেন,হযরত খাজা গরীবে নেওয়াজের আদর্শ ও শ্রেষ্ঠত্বের পটভূমিতে বর্তমানে তাসাউফের অবস্থান সম্পর্কে তুলে ধারে আলোচনা করেন।
  অনুষ্ঠানে বিশেষ অতিথি হিসেবে উপস্থিত ছিলেন দৈনিক ইত্তেফাক পত্রিকার সম্পাদক তাসমিমা হোসেন, জেলা প্রশাসক কাজী আবু তাহের, শরীয়তপুর জেলা পরিষদের চেয়ারম্যান সাবেদুর সিকদার, অবসরপ্রাপ্ত অতিরিক্ত আইজিপি মোঃ আমিনুল ইসলাম ও শরীয়তপুরের পুলিশ সুপার আব্দুল মোমেন।
  সেমিনারে স্বাগত বক্তব্য দেন অনুষ্ঠানের উদ্যোক্তা ও আয়োজক পীরজাদা প্রকৌশলী সৈয়দ গোলাম মুরসালিন। এরপর বিষয়ের উপর প্রথম বক্তব্য রাখেন ভারতের পাটনার খানকাহ মোনয়েমিয়ার সাজ্জাদানশীন, আন্তর্জাতিক খ্যাতিসম্পন্ন বক্তা ড. আল্লামা সাইয়্যেদ শামীমুদ্দীন আহমাদ। তিনি তার বক্তব্যে মানুষে মানুষে ভালোবাসার বন্ধন তৈরিতে হযরত খাজা মুঈনুদ্দিন চিশতীর আদর্শ বিশ্ব শান্তির জন্য অপরিহায বলে সকলকে তা পালনের আহবান জানান।
  এছাড়াও বক্তব্য রাখেন বাংলাদেশ বেতারের আরবি বিভাগের অনুষ্ঠান পরিচালক ড. মাওলানা মুফতি এনামুল হক আল আজহারী, দিল্লির জামেয়া মিলিয়া ইসলামিয়ার গবেষক সাইয়্যেদ আতিফ হুসাইন কাজমী, টাঙ্গাইলের সরকারি এমএম কলেজের অধ্যাপক ড. মোঃ আসরারুল হক চিশতী এবং এশিয়া প্যাসিফিক ইউনিভার্সিটির অধ্যাপক ড. ইফতেখার আনম।